Der er heftig tordenaktivitet omkring Limfjorden vest for Aalborg med kraftig regn og mange lyn. Flere skybrud kan være på vej, oplyser TV2 Vejret.

Weekenden ser ud til at slutte som den startede - med risiko for kraftige tordenbyger og skybrud. Og allerede i de tidlige morgentimer søndag er der opstået nogle kraftige byger i en linje fra omkring Aalborg ned til den nordlige del af Djursland. Generelt bliver søndag en dag, hvor der kan poppe kraftige tordenbyger op flere steder. Det har fået TV 2 VEJRET til at udsende et varsel om skybrud og torden. Varslet er gældende for Østjylland og Nordjylland i tidsrummet 8 til 21, mens der er varslet for den nordlige halvdel af Sjælland mellem klokken 12 til 22.